b'\n_START_ARTICLE_\nDale Dye\n_START_SECTION_\n\xc5\xbdivljenje\n_START_PARAGRAPH_\nDiplomiral je na Missouri Military Academy kot kadet-\xc4\x8dastnik, nakar je 1964 vstopil v Korpus mornari\xc5\xa1ke pehote Zdru\xc5\xbeenih dr\xc5\xbeav Amerike._NEWLINE_Opravil je dve turi med vietnamsko vojno (1965 in 1967-1970). V tem \xc4\x8dasu je sodeloval v 31 ve\xc4\x8djih voja\xc5\xa1kih operacijah, bil trikrat ranjen in odlikovan za svoje zasluge. Med 1982 in 1983 je slu\xc5\xbeil v Beirut Peacekeeping Force. 1984 se je upokojil in pridru\xc5\xbeil reviji Soldier of Fortune kot urednik in novinar. Kot najemnik je bil poslan v Salvador in Nikaragvo, kjer je u\xc4\x8dil gverilsko bojevanje. Po enoletnem delu v reviji je ustanovil lastno podjetje Warriors, Inc. (Kalifornija), ki je specializirano za urjenje igralcev v vojnih filmih ter svetovanje za voja\xc5\xa1ke zadeve. Dye je sodeloval pri ve\xc4\x8d filmih kot voja\xc5\xa1ki svetovalec in v ve\xc4\x8d kot 40 je tudi odigral manj\xc5\xa1e vloge.'